கேள்வி: மருதுபாண்டியர் கோட்டை, அரண்மனை சிறுவயல் - தொன்மைச்சின்னம் என்பது என்ன?
பதில்: சிவகங்கைச் சீமைப் பகுதியை ஆண்டு வந்த மருது சகோதரர்கள் என்னும் மருதுபாண்டியர் மன்னர்கள் ஆங்கிலேயரை எதிர்த்து போரிட்டு வந்தனர். அம்மன்னர்கள் வாழ்ந்த அரண்மனை தற்போது சிதிலமடைந்த நிலையில் காணப்படுகிறது. இருந்த போதிலும் அந்த அரண்மனை தொன்மைச் சின்னமாக பாதுகாக்கப்பட்டு வருகின்றது. சிவகங்கை மாவட்டத்தில் உள்ள தொல்லியல் சின்னங்கள் காளையார் கோயில், காரைக்குடி அரண்மனை, திருமய்யம் கோட்டை, திருக்கோட்டியூர் போன்றவையாகும். அரண்மனை சிறுவயல் மருதுபாண்டியர் கோட்டை, பழங்கால ஓவியங்களும், தமிழ் பிராமி எழுத்துக்களும் உள்ள திருமலை சமணர் படுக்கை, ஆகியவையும்கூட இப்பகுதியில் காணப்படுகின்ற பாதுகாக்கப்பட்ட சின்னங்களாகும். [https://www.dinamalar.com/news_detail.asp?id=2150375&Print=1 தொல்பொருள் பாதுகாப்பு வார விழா இலவசமாக அரண்மனை பார்க்கலாம், தினமலர், 21 நவம்பர் 2018]
கேள்வி: மருதுபாண்டியர் கோட்டை, அரண்மனை சிறுவயல் - அரண்மனை பற்றி தகவல் சொல்.
பதில்: இராமநாதபுரம் சீமை கி.பி.1733 ஆம் ஆண்டில் இராமநாதபுரம், சிவகங்கை என்று இரண்டு பிரிவுகளாகத் தஞ்சாவூர் மராட்டியர்களால் பிரிக்கப்பட்டு, மறவர் குலத்தைச் சேர்ந்த சிற்றசர்களிடம் ஒப்படைக்கப்பட்டது. சிவகங்கைப் பகுதியை ஆண்ட சசிவர்ணத்தேவர் வம்சத்வரால் சிறுவயல் என்ற ஊரில் இந்த அரண்மனை கட்டப்பட்டது. இவ்வூரில் கி.பி.18ஆம் நூற்றாண்டைச் சேர்ந்த பாண்டியர் காலத்தைச் சேர்ந்த கோயில் ஒன்றும் உள்ளது. கி.பி.18ஆம் நூற்றாண்டின் இறுதிப்பகுதியில் மருது சகோதரர்கள் படையுடன் இவ்வூர் அரண்மனையில் தங்கி ஆங்கிலேயருடன் போர் புரிந்துள்ளனர், இந்த அரண்மனை மருதுபாண்டியர் கோட்டை என்று வழங்கப்படுவதற்கு இதுவே காரணமாகும். நேரில் சென்றபோது, அரண்மனையில் தமிழ்நாடு அரசு தொல்லியல் துறை அங்கு வைத்திருந்த அறிவிப்புப்பலகையிலிருந்து திரட்டப்பட்ட விவரங்கள் தற்போது (டிசம்பர் 2019) இந்த அரண்மனை புத்துருவாக்கம் பெற்றுவருகிறது. அதற்கான சீரமைப்புப்பணிகள் அங்கு நடைபெற்று வருகின்றன.